**Nastavna priprema: „ Životni uvjeti“**

|  |  |  |
| --- | --- | --- |
|  |  |  |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | **Autorica pripreme:** | Dragica Božić | | **Razred:** | peti ( V.) | | **Šira tema (nastavna oblast):** | Uvjeti života (priroda i društvo) | | **Naziv uže teme/lekcije:** | Uvjeti života ( voda, zrak, sunce, tlo ) | | **Trajanje realizacije:** | 45 minuta | | **Metode i tehnike poučavanja:** | slobodno pisanje, rotirajući pregled**,** čitanje odgovora na pitanja | | **Ključne riječi:** | uvjeti života, zrak, sunce, voda, tlo, živa bića, živa i neživa priroda |   **DETALJAN PRIKAZ NASTAVNE PRIPREME**  Cilj ove nastavne jedinice je da učenici mogu imenovati, identifikovati i objasniti životne uvjete ( sunce, zrak, voda i tlo).  **Ishodi učenja i poučavanja**  Na kraju časa učenici će:  ***Znati:***   * Nabrojati i definirati životne uvjete   ***Moći:***   * Objasniti potrebu živih bića za suncem, zrakom, vodom i tlom * Razvijati kritičko mišljenje o uvjetima života * Donositi zaključke   ***Razumijeti:***   * Zašto živa bića ne mogu živjeti bez sunca, zraka, vode i tla   **TOK ČASA**  **Evokacija (**10 min)  Čas počinjemo tehnikom: slobodno pisanje.  S učenicima kratko, kroz razgovor ponavljamo obrađene sadržaje o živoj i neživoj prirodi i uvjetima života.  Na ploču zapisujemo osnovne uvjete života živih bića:   1. SUNCE 2. ZRAK 3. VODA 4. TLO   Učenici se broje redom od 1 do 4. Svaki učenik individualno pet minuta bez prekida slobodno piše sve što zna o temi ( uvjetu života ) pod brojem kojeg je izgovorio pri razbrojavanju.  Učenici u paru međusobno razmijenjuju svoje sastavke i o tome kratko razgovaraju. Zatim nekoliko učenika pročita svoj sastavak cijelom razredu i pri tome vodimo računa da se pročitaju sastavci o svakom životnom uvjetu.  **RAZUMIJEVANJE ZNAČENJA** (25 min.)  **Tehnika: Rotirajući pregled**  Niz pitanja napiše se na brojem označenim listovima papira i zalijepe po učionici. Bit će onoliko pitanja koliko ima i grupa. Formiramo grupe od 3 do 4 člana.  • Svakoj grupi učenika dodijeli se jedno pitanje. Krenu prema papiru na kojem je napisano to pitanje, razgovaraju i zapišu odgovore na listu papira.  • Na znak nastavnika, grupe odu do novog lista, pročitaju pitanje i zapisani odgovor, pa dodaju svoje komentare na taj list.  • Nastavnik zamoli da se grupe pomaknu dalje – ponavljajući proces (po mogućnosti) sve dok se grupe ne vrate do svojih početnih listova.  Moguća zadana pitanja za razvoj više razine mišljenja:   1. Zašto je svjetlost i toplina potrebna živim bićima? 2. Zašto ljeti pijemo više vode nego zimi? 3. Kojim živim bićima je tlo najviše potrebno za život i zašto? 4. Kako pojedina živa bića uzimaju zrak? 5. Kako i zašto sunčeva toplina može biti opasna živim bićima? 6. Kako voda kruži u prirodi i zašto? 7. Što bi se dogodilo kada voda ne bi isparavala? 8. Zašto na Zemlji nema dovoljno pitke vode? 9. Kako i zašto se onečišćuje tlo, voda i zrak?   **REFLEKSIJA** 10 min  Predstavnik svake grupe čita po jedno pitanje i odgovore napisane na zaljepljenim papirima. Razgovaramo, analiziramo, diskutiramo i ako je potrebno dopunjavamo napisane odgovore.  **Praćenje i procjenjivanje**  Na početku časa (evokacija) obilazimo i pratimo što učenici pišu o zadanoj temi. Kroz slobodno pisanje procjenjujemo koliko su učenici naučili o uvjetima života. Nakon slobodnog pisanja učenici čitaju što su zapisali. Razgovaramo, analiziramo i ako je potrebno usmeno dopunjavamo njihove sastavke.  Nakon rotirajućeg pregleda čitamo, analiziramo i po potrebi dopunjavamo odgovore koje su učenici napisali.  U fazi razumijevanje značenja, dok se učenici rotiraju i odgovaraju na zadana pitanja procjenjujemo i pratimo njihove odgovore i način razmišljanja.  Na kraju časa dok učenici čitaju napisane odgovore uočavamo stupanj razumijevanja i usvojenosti sadržaja.  **Potrebni resursi**  Papiri s brojevima i pitanjima zalijepljeni po učionici, papiri za grupe sa zadanim pitanjem.  **Ideje za domaće zadaće i uključivanje roditelja**  Izrada umne mape o uvjetu života po svom izboru.  Izrada pripremljene križaljke.  Napisati akrostih ili činkvinu - jedan od uvjeta života po izboru učenika.  Uz pomoć roditelja uraditi pokuse stvaranja leda i vodene pare u svom domu.  **Savjeti za nastavnike koji žele realizirati istu temu**  Na satu obrade ili ponavljanja sadržaja o životnim uvjetima možemo raditi i mrežu za razmišljanje |